****

**2. Obavijest o dodatnoj provjeri znanja, vještina i sposobnosti**

**SVEUČILIŠNI PRIJEDIPLOMSKI STUDIJ ARHITEKTURA I URBANIZAM**

Dodatna provjera znanja vještina i sposobnosti (prijemni ispit) za upis na sveučilišni prijediplomski studij Arhitektura i urbanizam održati će se u ponedjeljak, 3. srpnja 2023. godine u zgradi Građevinskog i arhitektonskog fakulteta Osijek (GrAFOS), Ulica Vladimira Preloga 3, s početkom u 9.00 sati.

Predviđeno cjelokupno vrijeme trajanja dodatnih provjera je od 8.30 do 13.00 sati u što su uključene potrebne pauze. Provjere znanja, vještina i sposobnosti potrebnih za studij arhitekture i urbanizma uključuju:

1. Test provjere opće kulture
2. Test provjere sposobnosti percepcije prostora
3. Test provjere likovnih i grafičkih sposobnosti.

Rezultati dodatnih provjera bit će objavljeni najkasnije do 7. srpnja 2023. godine (petak), 13.00 sati.

Svi pristupnici su obvezni zadovoljiti sljedeća tri preduvjeta za pristup prijemnom ispitu **do 15. lipnja 2023. godine, do 13:59 sati**:

1. **Izvršena valjana prijavu** studijskog programa preko mrežne stranice [www.postani-student.hr](http://www.postani-student.hr) najkasnije.
2. **Uplaćena cijena organizacije** dodatne provjere znanja, vještina i sposobnosti koja iznosi **46,00 eura** po pristupniku. Iznos je potrebno uplatiti prema podatcima u priloženom primjeru ([primjer uplatnice](http://www.gfos.unios.hr/download/primjer-uplatnice-dodatna-provjera-grafos.pdf)).
3. **Ispunjen obrazac prijave** o dodatnoj provjeri znanja dostupan na sljedećoj poveznici: <https://forms.office.com/e/kKQUjAx0Ye>.

Konačna lista pristupnika koji su ostvarili pravo na pristup prijemnom ispitu biti će objavljena na mrežnoj stranici Građevinskog i arhitektonskog fakulteta Osijek do 30. lipnja 2023. godine.

 Svi pristupnici trebaju ponijeti sljedeće dokumente i pribor:

* identifikacijski dokument (važeća osobna iskaznica ili putovnica)
* grafitna drvena olovka tvrdoće B do 4B i odgovarajuća gumica za brisanje.

**Listove za odgovore i papire za crtanje pristupnici će dobiti na licu mjesta.**

Za vrijeme provjere znanja, vještina i sposobnosti nije dopušteno korištenje mobitela, kalkulatora, prijenosnih računala, pametnih satova i sličnih uređaja. Raspored sjedenja pristupnika po predavaonicama u zgradi GrAFOS-a će biti objavljen naknadno na mrežnim stranicama, a najkasnije tri dana prije dodatne provjere znanja, vještina i sposobnosti.

Građevinski i arhitektonski fakultet Osijek